ང་ཚོའི་རྡོ་རྗེ་ཤུགས་ལྡན་བསྟེན་གསོལ་བྱེད་ཆོག་པ་དང་ཆོས་སྐྱོང་གྱི་སྲོག་གཏད་ཐོབ་པ་དེ་གང་ཟག་ཕལ་པ་ཞིག་དང་།མཁས་པ་ཕལ་པ་ཞིག།དགེ་རྒན་ཕལ་པ།གྲྭ་པ་ཕལ་པ་ཞིག་གི་རྒྱུད་ནས་ཐོབ་པ་མ་རེད།ཡིན་ཡང་གང་ཟག་ཕལ་པ་ལ་ནོར་འཁྲུལ་ཡོད་ཞེས་ཞུས་ཀྱིན་མེད།དེ་ལྟར་ང་ཚོ་ལ་རྒྱུད་པ་གང་ནས་བྱུང་ཟེར་ན།རྩོད་དུས་ཀྱིས་མཁས་པ་སྐྱེས་ཆེན་དམ་པ་རྣམས་དང་།དགའ་ལྡན་ཁྲི་ཟུར།བྱང་ཆུབ་པའི་མཁས་དབང་།མདོ་སྔགས་གཉིས་ཀ་ལ་མཁས་པ།རྟོགས་པ་མཐོ་བོ།མཁས་པ་ནང་ནས་མཁས་པ།གདན་ས་གསུམ་གྱིས་དགེ་བཤེས་དང་གྲྭ་པ་རྣམས་ཀྱིས་དགེ་བའི་བཤེས་གཉེན།༧སྐྱབས་རྗེ་ཟོང་རིན་པོ་ཆེ་མཆོག་ནས་བྱུང་བ་ཡིན།ཁོང་གང་ཟག་ཕལ་པ་དང་གྲྭ་པ་ཕལ་པ་ཞིག་མ་རེད།ཁོང་ལ་བརྩི་མཐོང་བྱེད་མཁན་ང་མ་ཟད་གདན་ས་གསུམ་ལ་གནས་པའི་གྲྭ་པ་རྣམས་ཀྱིས་ཡང་གུས།༧སྐྱབས་རྗེ་ཟོང་རིན་པོ་ཆེ་ནི་མདོ་སྔགས་གཉིས་ཀའི་གནས་ལུགས་མཐའ་དག་རྟོགས་ཅིང་དགའ་སེར་འབྲས་གསུམ་ལ་ཁྱབ་སྤེལ་གནང་།རིན་པོ་ཆེ་ཁོང་བོད་དང་ཁོང་རང་གི་ཕ་ཡུལ་ཁམས།དགའ་ལྡན་ནང་ཡང་སྙན་གྲགས་ཆེན་པོ་ཞེ་དྲག་རེད།དགའ་ལྡན་ནང་བཞུགས་ཡོད་པའི་དགེ་འདུན་པ་ཚང་མས་རིན་པོ་ཆེ་མཆོག་ལ་ཧ་ཅང་གུས་ཞབས་ཞུས་པ་མ་ཟད་རིན་པོ་ཆེའི་གསུང་ཆོས་སྐབས་ཡང་གདན་ས་གསུམ་གྱིས་དགེ་འདུན་པ་ཚང་མ་ཕེབས་ཀྱིན་ཡོད།